gu en en en en en en en en en en en en en en en es en en en en en en en en en en en gu en gu gu gu en gu gu gu en gu gu gu gu gu gu gu gu gu gu gu gu en gu gu gu gu en en en gu en gu en gu en gu en gu en en gu en gu en gu en gu en gu en en en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en en en en en en en en en en en en en en
વર્લ્ડ હેરિટેજ સિટીના નોમિનેશનમાંથી અમદાવાદ હાલ બાકાત! | Gujarat Today - Newspaper
કરોડના ખર્ચે ડોઝિયર તૈયાર તો કર્યું પણ યુનેસ્કોના મતે અસ્પષ્ટ અને અધૂરું
૬૦૬ વર્ષનો ઈતિહાસ ધરાવતા અમદાવાદ શહેરને વિશ્વકક્ષાના શહેર તરીકેની યાદીમાં સમાવવા માટે કરવામાં આવેલા પ્રયાસને મોટો ફટકો પડવા પામ્યો છે વર્લ્ડ હેરિટેજ કમિટી દ્વારા અમદાવાદ મ્યુનિસિપલ કોર્પોરેશન તરફથી મોકલવામાં આવેલા ડોઝીયરને અધુરૂ તેમજ અસ્પષ્ટ  હોવાનું જણાવી શહેરને હેરીટેજ સીટીની યાદીમાં સમાવવા માટે ઢગલાબંધ સુચનો કર્યા છે.આ સાથે જ સુચવવામાં આવેલી બાબતોનું અમલીકરણ થાય તે પછી વિશ્વકક્ષાના નિષ્ણાતો પાસે તેની ખરાઈ કરાવ્યા બાદ ડોઝીયર  સબમીટ કરવા કહેવામાં આવતા છેલ્લા સાત વર્ષથી અમદાવાદ મ્યુનિસિપલ કોર્પોરેશન દ્વારા કરવામાં આવી રહેલા પ્રયાસો પર હાલ પુરતુ પાણી ફરી વળ્યુ છે.આ અંગેની વિગત એવી છે કે,વર્ષ-૨૦૧૦માં સેપ્ટના નિવૃત્ત પ્રોફેસર રવિન્દ્ર વસાવડા દ્વારા અમદાવાદ શહેરને વિશ્વકક્ષાના શહેરનો દરજ્જો મળે એ માટેના પ્રયાસોના ભાગરૂપે ડોઝીયર તૈયાર કરવામાં આવતુ હતુ.છેલ્લા છ વર્ષની અંદર અમદાવાદ શહેરને વિશ્વકક્ષાના શહેર તરીકેની ખ્યાતિ અપાવવા માટે કરોડ ઉપરાંતનો ખર્ચ તંત્ર તરફથી કરવામાં આવી ચુકયો છે.વર્ષ-૨૦૧૬માં એ સમયે આશા બંધાઈ કે જયારે અમદાવાદ દ્વારા મોકલવામાં આવેલા ડોઝીયરના આધારે ગત વર્ષે સપ્ટેમ્બર માસમાં તહેરાનના ડોકટર અદેલ ફરહાન્ગી અમદાવાદની મુલાકાતે આવ્યા હતા જ્યાં ડોઝીયરમાં દર્શાવેલા સ્થળોની તેમણે પોતે રૂબરૂ મુલાકાત પણ લીધી હતી.૨ જુલાઈથી ૧૨ જુલાઈ દરમિયાન પોલેન્ડના કારકો ખાતે યુનેસ્કોની વર્લ્ડ હેરિટેજ કમિટીની એક બેઠક મળનારી છે.આ બેઠકમાં આ વર્ષ માટેના વિશ્વના હેરીટેજ સીટીના નામ પણ જાહેર કરવામાં આવનાર છે.પરંતુ આ બેઠક અગાઉ આ કમિટી દ્વારા ભારત સરકારને એક લેખિત નોંધ મોકલવામાં આવી છે.આ નોંધમાં અમદાવાદ મ્યુનિસિપલ કોર્પોરેશન અને પુરાતત્વ વિભાગ તરફથી જે ડોઝીયર મોકલવામાં આવ્યુ હતુ.તેમાં ઘણા બધા મુદ્દાઓ અસ્પષ્ટ અને અધુરા હોવાનું કહેવામાં આવ્યુ છે તેમાં એમ પણ કહેવામાં આવ્યુ છે કે,ભારત સરકાર પોતે અમદાવાદ મ્યુનિસિપલ કોર્પોરેશન અને પુરાતત્વ વિભાગને નિષ્ણાતોની મદદ પુરી પાડે.જે મુદ્દાઓ ંમામલે સ્પષ્ટતા માંગવામાં આવી છે એનુ અમલીકરણ શરૂ થયાની ચકાસણી કરવામાં આવ્યા બાદ ડોઝીયર મોકલવામાં આવે.અમદાવાદના હેરીટેજ મોન્યુમેન્ટની જાળવણી માટે હેરિટેજ કન્વર્ઝન પ્લાન બનાવી તેને લોકલ એરિયા પ્લાન સાથે સુસંગત કરી અમલીકરણ કરવા ઉપર ખાસ ભાર મુકવામાં આવ્યો છે.આમ વધુ એક વખત અમદાવાદ શહેરને વિશ્વકક્ષાના શહેર જાહેર કરવાના પ્રયાસને મોટો ફટકો પડવા પામ્યો છે.
વર્લ્ડ હેરિટેજ કમિટી દ્વારા વેધક પ્રશ્ન
બીઆરટીએસ અને મેટ્રો પ્રોજેક્ટને લીધે ઐતિહાસિક વારસો કેવી રીતે જાળવશો
વર્લ્ડ હેરીટેજ કમિટી દ્વારા પોલેન્ડની બેઠક અગાઉ અમદાવાદ શહેરના ડોઝીયરને પરત મોકલતા અન્ય સુધારાઓની સાથે અમદાવાદ શહેરમાં જે પ્રકારે બીઆરટીએસ અને મેટ્રો રેલ પ્રોજેકટની કામગીરી સરકાર અને તંત્ર તરફથી કરાવવામાં આવી રહી છે તેની સામે શહેરનો ઐતિહાસિક વારસો કેવી રીતે જાળવશો એ મામલે પણ સ્પષ્ટતા માંગવામાં આવી છે.
વર્લ્ડ હેરિટેજ કમિટી દ્વારા સૂચવવામાં
આવેલા સુધારા અને ઉઠાવાયેલા પ્રશ્નો
વર્લ્ડ હેરિટેજ કમિટી દ્વારા અમદાવાદ શહેરને વિશ્વકક્ષાનું હેરીટેજ શહેર બનાવવા જે સુધારા સુચવ્યા છે અને પ્રશ્નો ઉઠાવ્યા છે એ આ મુજબ છે
ડોઝીયરમાં હેરીટેજ મોન્યુમેન્ટસ,લાકડાના બનેલા હવેલી પ્રકારના મકાનોની વિગતો અધુરી અને અસ્પષ્ટ છે આ વિગતો અલગ અલગ હેડ પર તારવવી
રક્ષિત સ્મારકોની આસપાસ નવા બાંધકામોને પરવાનગી કઈ રીતે અપાઈ !
જે હેરીટેજ આવેલા છે તેની બાઉન્ડ્રી નવેસરથી નકકી કરવી
હેરીટેજ કન્વર્ઝન પ્લાન અને લોકલ એરિયા પ્લાન તૈયાર કરી તેનો અમલની મંજુરી મેળવી અમલીકરણ બાદ નિષ્ણાતો પાસે ખરાઈ કરાવવી
અમદાવાદના ડોઝીયરમાં હેરીટેજ ઉપર શહેરીકરણને લઈને પોળ કલ્ચર ઉપર થયેલી અસરો કે તેની સુરક્ષા રાખવા શુ પ્રયાસો કરવામાં આવશે એ બાબતનો કોઈ ઉલ્લેખ કરવામાં આવ્યો નથી
અમદાવાદ શહેરમાં આવેલા મોન્યુમેન્ટની આસપાસ દબાણો ખડકાયેલા છે જે ન હોવા જોઈએ
હેરિટેજ મોન્યુમેન્ટસની આસપાસ ઉભા કરવામાં આવેલા તમામ પ્રકારના દબાણો દુર કરવા શું આયોજન છે તે સ્પષ્ટ કરવું
અમદાવાદ શહેરમાં ડેવલપમેન્ટ કંટ્રોલ રેગ્યુલેશન છે તે સામે મોન્યુમેન્ટની સુરક્ષા રાખવાના પ્રયાસોની સ્પષ્ટતા જરૂરી છે
આ તમામ બાબતોનો અમલ થાય એ પછી વિશ્વકક્ષાના નિષ્ણાતોને બોલાવી તેની ચોકસાઈની ખરાઈ કરાવવી
મ્યુનિ. તંત્રની ઘોર બેદરકારીના લીધે
હેરિટેજ સિટીનું સ્વપ્ન રોળાયું
અમદાવાદ શહેરને વિશ્વકક્ષાના હેરીટેજસીટી બનાવવાનું સપનું આ વર્ષે ફળીભૂત થાય એમ નથી આ માટે શાસકોની ઘોર બેદરકારીના કારણે શહેરના ૬૫ લાખ લોકોનું સપનુ રોળાયુ હોવાનો આક્ષેપ કરીને વિપક્ષ કોંગ્રેસ દ્વારા શહેરીજનોની માફી માંગવા સાથે ઉતાવળે ડોઝીયર તૈયાર કરનારા સામે કાર્યવાહી કરવા માગણી કરવામાં આવી છે.આ અંગે વિપક્ષનેતા દિનેશશર્માએ એક પ્રતિક્રિયામાં કહ્યુ છે કે,અમદાવાદ શહેરને વિશ્વકક્ષાના શહેરનો દરજ્જો આપવાના નિર્ણય કરતા પહેલા જ વર્લ્ડ હેરિટેજ કમિટી દ્વારા ડોઝીયર અધુરી વિગતો સાથેનુ હોઈ પરત મોકલવામાં આવ્યુ છે. આમ વિશ્વસ્તર ઉપર અમદાવાદના લોકો અને અમદાવાદ શહેરની પ્રતિષ્ઠાને હાની પહોંચવા પામી છે.તેમણે આક્ષેપ કરતા કહ્યુ કે,ગત વર્ષે જે સમયે ડોઝીયર તૈયાર કરવામાં ઈરાદાપૂર્વક ઉતાવળ કરવામાં આવી હતી કેમકે જો અમદાવાદ શહેર હેરિટેજ સીટી જાહેર થતુ તો એનો લાભ ભાજપને મળે એવી ગણતરી હતી.પરંતુ આ ગણતરી ઉંધી પડી છે.
PreviousEpaper 14 Jun 2017
Nextછોટાઉદેપુરમાં સરકારી શાળાના બાળકોને અખિલેશ યાદવના ફોટાવાળી બેગો વહેંચાઈ
રાજ્યમાં સ્વાઈન ફ્લૂના કહેરમાં ૧૪૦થી વધુ જિંદગીઓ હોમાઈ
સિલાઈકામ કરતી વિધવાની દીકરી રોઝીના ૯૯.૩૮ પર્સન્ટાઈલથી બોર્ડમાં ઝળકી
રાજ્યસભામાં જીત બાદ ગુજરાત કોંગ્રેસના નેતાઓએ દિલ્હીમાં સંગઠન અંગે ચર્ચા કરી
સિવિલ હોસ્પિટલના રેસિડેન્ટ ડોક્ટરોની હડતાળનો અંત : આરોપીઓ સામે ફરિયાદ
કર્ણાટકના પૂર્વ સીએમ યેદિયુરપ્પાના ધારાસભ્ય પુત્રની ગાડીએ યુવકને કચડી નાખ્યો, ઘટના સ્થળ પર મોત
ભીંડી બજાર ઈમારત દુર્ઘટનાનો મૃત્યુઆંક ૩૩ થયો
રોહિંગ્યા મુસ્લિમોને પાછા મોકલવાના સરકારના નિર્ણયને પડકારતી અરજી પ્રશાંત ભૂષણે દાખલ કરી : સુપ્રીમ કોર્ટે અરજીની સુનાવણી કરવા તૈયારી દર્શાવી
મોદીના ચીન જતાં પહેલાં આવતીકાલે કેન્દ્રીય પ્રધાન મંડળમાં ધરખમ ફેરબદલ
રામરહીમની ‘એન્જલ’ : હનીપ્રીત ઈન્સાનને પોલીસ શોધે છે, એરપોર્ટ એલર્ટ કરાયા
Categories Select Category Ahmedabad Business Editorial Articles Education Epaper Daily Gujarat Health International Muslim National Recipes Today Special Articles Special Edition Sports Tasveer Today Technology Uncategorized
Developed by Inception System